Forord

Forord
Denne wikien er avsluttende prosjektoppgave i faget "SOS6513 Skoleutvikling i det digitale nettsamfunnet" i regi av NTNU skrevet av Elisa Bjersand(pedagogisk konsulent i it`s learning ), Bjørn Olav Lea (rådgiver i Opplæringsavdelingen i RFK ) og Torill Thune(rådgiver i Opplæringsavdelingen i RFK ) som en del av kompetansegivende videreutdanning innen IKT. Oppgaven ble levert 1.11.2009 men vil fremdeles "leve" i form av diskusjon på Del&bruk som sammenfattes i en epilog på wikien senere.

Blogginnlegg på egne blogger med tanker omkring prosessen med å skrive en prosjektoppgave som wiki kan du lese her på Bjørn Olav sin blogg; why wiki. og Torill sin blogg; Prosjektoppgave på wiki. Vi skal lage en video med hovedresultater og konklusjoner fra prosjektoppgaven til brukerkonferansen til it´s learning 2010, hvor vi skal presentere oppgaven vår på et parallellseminar, og vi linker da opp til denne videoen i wikien vår.

Du kan klikke deg inn til de ulike sidene i wikien via innholdsfortegnelsen eller i margen til høyre på denne siden. Helt nederst er det laget en link til diskusjon på Del&bruk der du kan diskutere, kommentere og komme med innspill til oppgaven. Vi håper at oppgaven vår kan være utgangspunkt for en fruktbar diskusjon omkring problemstillingene vi tar opp. På hver side i wikien er det laget en direkte lenke til siden foran og bak den siden du befinner deg på slik at du lettere kan navigere deg fram og tilbake.


 * Vi vil gjerne takke Arne Krokan som inspirerende foreleser og veileder gjennom hele videreutdanningsopplegget og med konstruktive innspill til selve oppgaveskrivingen. Videreutdanningsopplegget startet med Lederopplæring i IKT for 108 skoleledere i Rogaland fylkeskommune skoleåret 2008-09 og fortsatte med flere nettmøter våren og høsten 2009 for oss 15 som nå tar eksamen.

Vi vil også takke alle elever og lærere i videregående skoler i Rogaland fylkeskommune som tok seg tid til å besvare undersøkelsene våre. En ekstra tak til våre superbrukere som i tillegg til den kvantitative delen av undersøkelsen også bidro med nyttige og velbegrunnede utfyllende tilleggsopplysninger, samt noen dybdeintervju. Vi vil også takke medlemmer av Del&bruk som har lest våre blogginnlegg og diskusjonsinnlegg og gitt oss verdifulle tilbakemeldinger og tips. Takket være dem har innsamlingen av data vært en dynamisk og levende prosess.

Takk til Rogaland fylkeskommune og it`s learning for opplegget og som tålmodige arbeidsgivere. En spesiell takk til Joar Loland, sekssjonssjef i seksjon skole i opplæringsavdelingen i RFK,som satte i gang Lederopplæring i IKT og som nå har fulgt prosessen vår.

Til slutt må vi rette en takk til hverandre som i en travel hverdag har holdt ut med analyser, diskusjoner, frustrasjoner og oppgaveskriving, og utforming av en wiki som for oss er en ny måte for samarbeid og utforming av et produkt. En krevende prosess som definitivt har gitt oss mye mer igjen rent faglig enn en tradisjonell oppgaveform.

Torill, Elisa og Bjørn Olav **

PS: Prosjektoppgaven er skrevet på denne wikien opprettet av Bjørn Olav Lea. Torill Evy Thune og Bjørn Olav Lea har ved en feiltagelse brukt samme brukernavn og passord. I en travel skriveprosess gikk dette oss "hus forbi" og dette har medført at Torill ikke opererer i historikken for sidene på wikien fram til og med 27.10.2009. Historikken på wikien gir således et feil bilde av vår skriveprosess.

Til Abstract og sammendrag Til innholdsfortegnelse

Til diskusjon på Del&bruk

Home